 Kwa kifupi, alichokifanya Profesa Muhongo, ilikuwa ni kutoa ufafanuzi kwa mapana zaidi kutokana na ukweli kwamba hotuba ya bosi wake, Rais Kikwete, ilikuwa na mambo mengi ya kitaifa ya kuzungumzia na kwa hiyo suala la gesi ya Lindi na Mtwara ambalo mjadala wake ulikuwa umepamba kila kona, akalizungumzia kwa ufupi tu akiamini kwamba anawaambia wananchi wake wenye uelewa juu ya nani mmiliki mkuu wa rasilimali zote za nchi hii. 